CELEX: E1994G0004
Language: fi
Date: 1994-01-10 00:00:00
Title: EFTA-valtioiden pysyvän komitean päätös N:o 4/94/PK, annettu 10 päivänä tammikuuta 1994, rahoitusjärjestelmäkomitean perustamisesta

Avis juridique important

|

E1994G0004

Virallinen lehti nro L 085 , 30/03/1994 s. 0079 - 0079

EFTA-VALTIOIDEN PYSYVÄN KOMITEAN PÄÄTÖS N:o 4/94/PK,annettu 10 päivänä tammikuuta 1994,rahoitusjärjestelmäkomitean perustamisestaEFTA-VALTIOIDEN PYSYVÄ KOMITEA, jokaottaa huomioon Euroopan talousalueesta tehdyn sopimuksen sellaisena kuin se on tarkistettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "ETA-sopimus", sekä erityisesti sopimuksen VIII osan ja sen pöytäkirjassa 38 olevan 1 artiklan 2 kohdan, jaottaa huomioon EFTA-valtioiden ja Euroopan investointipankin (EIP) välisen yhteistyösopimuksen sellaisena kuin se on tarkistettuna EFTA-valtioiden ja EIP:n välisen yhteistyösopimuksen tarkistamisesta tehdyllä pöytäkirjalla, jäljempänä "yhteistyösopimus",ON PÄÄTTÄNYT SEURAAVAA:1 artiklaPerustetaan ETA-sopimuksen 116 artiklalla perustetun rahoitusjärjestelmän hoitamista varten rahoitusjärjestelmäkomitea, jäljempänä "komitea".2 artikla1. Kukin EFTA-valtio, jonka osalta sopimus EFTA-valtioiden pysyvästä komiteasta on tullut voimaan, on edustettuna komiteassa ja kullakin on yksi ääni.2. Ennen kuin sopimus EFTA-valtioiden pysyvästä komiteasta tulee voimaan Liechtensteinin ruhtinaskunnan osalta Liechtenstein voi osallistua komitean työskentelyyn, kuitenkin ilman äänioikeutta.3 artiklaKomitea nimittää yhteysvirkamiehen, joka toimii samalla komitean sihteerinä. Yhteysvirkamies huolehtii yhteistyösopimuksen täytäntöönpanoon kuuluvasta komitean, EIP:n ja EY:n komission kiinteästä ja jatkuvasta yhteistyöstä.4 artiklaKomitean päätökset tehdään yksimielisesti, jollei sen työjärjestyksessä muuta määrätä.5 artiklaKomitea tekee päätökset, jotka ovat rahoitusjärjestelmän moitteettoman toiminnan kannalta tarpeellisia ja seuraa järjestelmän toimintaa. Komitea antaa erityisesti EIP:lle yhteistyösopimuksen mukaan suoritettavien toimien suuntaviivat ja päättää ETA-sopimuksen pöytäkirjassa 38 olevan 2 artiklan 4 kohdan ja 3 artiklan 2 kohdan mukaisista korkotuki- ja avustushakemuksista, kun EIP on antanut tällaisia hakemuksia komitean hyväksyttäväksi ja kun komitealle on annettu tieto EY:n komission lausunnosta.6 artiklaKomitea määrää, saatuaan pysyvän komitean suostumuksen, yhteistyösopimuksen mukaan EFTA-valtioiden tilille EIP:in talletettavan maksuerän määrän ja laskee kunkin EFTA-valtion osuuden ja maksettavan summan määrän. Varoja koskevan pyynnön antaa yhteysvirkamies.7 artiklaKomitea vahvistaa työjärjestyksensä, jonka pysyvä komitea hyväksyy.8 artiklaKomitea toimittaa pysyvälle komitealle puolivuosittain kertomuksen omasta toiminnastaan ja rahoitusjärjestelmän toiminnasta.9 artiklaTämä päätös tulee voimaan välittömästi.10 artiklaTämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa.Tehty Brysselissä 10 päivänä tammikuuta 1994Pysyvän komitean puolestaPuheenjohtajaAntti SATULI